AIŠKINAMASIS RAŠTAS

Dėl valstybės turto perdavimo pagal panaudos sutartis

1. **Parengto tarybos sprendimo projekto tikslai ir uždaviniai**

Molėtų rajono savivaldybės turto pripažinimo nereikalingu arba netinkamu (negalimu) naudoti komisija 2018 m. gegužės 24 d. Molėtų rajono savivaldybės administracijos (toliau - Administracija) direktoriui pateikė siūlymą pripažinti nereikalingu savivaldybės funkcijoms vykdyti valstybei nuosavybės teise priklausantį ir šiuo metu Administracijos patikėjimo teise valdomą trumpalaikį ir ilgalaikį materialųjį turtą. Administracija, atsižvelgdama į Lietuvos Respublikos konkurencijos tarybos 2018 m. birželio 19 d. rašte Nr. (9.8-35) 6V-1565 „Dėl Molėtų rajono savivaldybės tarybos sprendimo projekto derinimo“ pateiktas rekomendacijas, paruošė tarybos sprendimo projektą. Siekiant nustatyti, ar ūkio subjektams teikiama parama gali būti laikoma valstybės pagalba, Administracija, siūlydama perduoti valstybės turtą viešosioms įstaigoms Molėtų ligoninei ir Molėtų rajono pirminės sveikatos priežiūros centrui (toliau – įstaigos), įvertino šiuos kriterijus:

1. įstaigų veikla atitinka visuotinės svarbos paslaugų požymius, jų užduotys ir įpareigojimai aiškiai apibrėžti;
2. viešųjų paslaugų išlaidų kompensavimo kriterijai objektyvūs, skaidrūs ir nustatyti iš anksto;
3. įstaigos, kurioms patikėta teikti visuotinės svarbos paslaugas, išlaidos kompensuojamos pagal patiriamas išlaidas;
4. Savivaldybė yra vienintelis šių įstaigų dalininkas. Įstaigos įgyvendina savarankiškąsias savivaldybės funkcijas – pirminės asmens ir visuomenės sveikatos priežiūros ir antrinės sveikatos priežiūros organizavimą.

Parengto sprendimo projekto tikslas – perduoti pagal panaudos sutartį 10 metų valstybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą turtą viešosioms įstaigoms - Molėtų ligoninei ir Molėtų rajono pirminės sveikatos priežiūros centrui – savarankiškųjų savivaldybės funkcijų įgyvendinimui.

1. **Šiuo metu esantis teisinis reglamentavimas:**

Lietuvos Respublikos vietos savivaldos įstatymo 6 straipsnio 17 punktas, 7 straipsnio 34 punktas, 16 straipsnio 4 dalis;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 2 punktas, 3, 4 dalys.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – perduotas valstybės turtas bus naudojamas rajono gyventojų pirminės asmens ir visuomenės sveikatos priežiūros ir antrinės sveikatos priežiūros organizavimui.

Neigiamos pasekmės – nėra.

**4. Priemonės sprendimui įgyvendinti**

Bus parengtos turto panaudos sutartys.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.